open-index/open-wikipedia-markdown huggingface dataset:
מילאן בוריאן

**מילאן בוריאן** (בסרבית: **Mилaн Бopjaн**, נולד ב-23 באוקטובר 1987) הוא כדורגלן קנדי-סרבי המשחק בסלובן ברטיסלאבה ובנבחרת קנדה בעמדת השוער בא-ריאד.

## קריירת מועדונים
בוריאן נולד בקנין שביוגוסלביה (כיום קרואטיה). לאחר מלחמת יוגוסלביה משפחתו עברה לבלגרד, ולאחר מכן להמילטון שבקנדה. בשנת  הצטרף למחלקת הנוער של בוקה ג'וניורס. לאחר שלא זכה לעלות לבוגרים של המועדון, הוא השתייך בין היתר לנסיונל, ריבר פלייט וקילמס אתלטיקו קלוב.

בינואר  הוא חזר לסרביה וחתם בראד בלגרד. לאחר כמה בעיות באישורי העבודה שהיה צריך, ב-16 באוגוסט 2009 ערך את הופעת הבכורה שלו בניצחון 2-3 נגד סמדראבו. בוריאן זכה לקרדיט רב בהרכב ויצר עם הקבוצה רצף של 9 משחקים ללא הפסד. בסיום עונתו הראשונה במועדון הוא סיים עם הקבוצה במקום ה-4 שזיכה אותם לכרטיס למוקדמות הליגה האירופית.

לאחר הופעה מוצלחת בגביע הזהב 2011, הוא חתם בסיוואספור הטורקית. בוריאן ערך את הופעת הבכורה שלו בטורקיה ב-11 בספטמבר 2011 בהפסד 2-1 לקראבוקספור.

בפברואר  בוריאן הושאל לואסלוי עד לסיום העונה עם אופציה לרכישת כרטיס השחקן שלו. בואסלוי הוא שיחק 16 משחקים, ב-7 מהם שמר על רשת נקייה והוא עזר למועדון לסיים במקום ה-2 בליגה.

לאחר שסיים את תקופת ההשאלה שלו ברומניה, חזר לסיוואספור בקיץ . בפברואר  רוברטו קרלוס שמונה למאמן החליט לסיים את החוזה עם השחקן.

ב-12 בספטמבר 2014 חתם בלודוגורץ ראזגרד לאחר שכמעט וחתם בסרייבו. ארבעה ימים לאחר חתימת בוריאן ערך את הופעת הבכורה שלו במועדון בהפסד 2-1 נגד ליברפול במסגרת שלב הבתים של ליגת האלופות.

ב-15 בפברואר 2015 חתם בראדניצ'קי ניש מליגת המשנה הסרבית. בתום העונה חזר ללודוגורץ.

בקיץ  חתם בכוכב האדום בלגרד. ב-23 במאי 2023 הבקיע את שער הבכורה שלו בקריירה במחזור הסיום נגד ווז'דובאץ.

## קריירה בינלאומית
בנובמבר  החליט בוריאן לשחק בנבחרת קנדה למרות התעניינות מצד נבחרת סרביה. ב-9 בפברואר 2011 בוריאן ערך את הופעת הבכורה שלו במשחק ידידות נגד  שהסתיים בהפסד 1-0. בקיץ  השתתף עם הנבחרת בגביע הזהב 2011.

נכלל בסגל נבחרת קנדה לטורניר מונדיאל 2022.

## קישורים חיצוניים

* האתר הרשמי של השחקן

## הערות שוליים

קטגוריה:כדורגלנים קנדים
קטגוריה:כדורגלנים סרבים
קטגוריה:שוערי כדורגל קנדים
קטגוריה:שוערי כדורגל סרבים
קטגוריה:כדורגלני בוקה ג'וניורס
קטגוריה:כדורגלני נסיונל
קטגוריה:כדורגלני ריבר פלייט
קטגוריה:כדורגלני קילמס אתלטיקו קלוב
קטגוריה:כדורגלני ראד בלגרד
קטגוריה:כדורגלני סיוואספור
קטגוריה:כדורגלני ואסלוי
קטגוריה:כדורגלני לודוגורץ ראזגרד
קטגוריה:כדורגלני ראדניצ'קי ניש
קטגוריה:כדורגלני קורונה קיילצה
קטגוריה:כדורגלני הכוכב האדום בלגרד
קטגוריה:כדורגלני סלובן ברטיסלאבה
קטגוריה:כדורגלני א-ריאד
קטגוריה:כדורגלני נבחרת קנדה
קטגוריה:כדורגלני גביע הזהב 2011
קטגוריה:כדורגלני גביע הזהב 2013
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:ספורטאים זרים בטורקיה
קטגוריה:ספורטאים זרים בפולין
קטגוריה:ספורטאים זרים בערב הסעודית
קטגוריה:ספורטאים סרבים בטורקיה
קטגוריה:ספורטאים זרים ברומניה
קטגוריה:ספורטאים זרים בבולגריה
קטגוריה:ספורטאים סרבים בפולין
קטגוריה:קנדים שנולדו ב-1987
קטגוריה:סרבים שנולדו ב-1987
אושרי לוגסי

**אושרי לוגסי** (נולד ב-17 בפברואר 1972) הוא מנכ"ל משותף של חטיבת Ondas Autonomous Systems של חברת אונדס. שירת בצה"ל כקצין הנדסה ראשי בדרגת תת-אלוף.

## שירות צבאי
לוגסי עשה את מרבית שירותו בחיל ההנדסה הקרבית. שירת כסגן מפקד גדוד 605 וב-2004 מונה למפקדו. בפרוץ מלחמת לבנון השנייה הוקפץ הגדוד בפיקודו ללחימה בלבנון לאחר שהיה בתעסוקה מבצעית באזור רמאללה, הגדוד עסק בפריצת צירים, חילוץ כוחות והשתתף בקרב על הסלוקי, בו פרץ ציר מחרבת כסיף לנחל סלוקי תחת אש. במהלך הקרב פיקד לוגסי על הכוחות מהחזית, כאשר הוא ניצב בקו הראשון של האש עם דחפורי ה-D9 המשוריינים שהובילו את הכוחות ופרצו את הציר. בסופו של דבר פרצו לוחמי ההנדסה הקרבית ציר באורך 14 ק"מ תוך ארבע וחצי שעות, תחת אש כבדה של חזבאללה. במהלך המלחמה נהרגו שניים מלוחמי הגדוד מפגיעת טיל נ"ט בדחפור שלהם.

לאחר המלחמה שירת כקצין הנדסה של פיקוד הצפון, כסגן מפקד אוגדת אזור יהודה ושומרון וכראש מחלקת תכנון וארגון בזרוע היבשה.

ב-30 בספטמבר 2014 מונה לקצין הנדסה ראשי והחליף בתפקיד את תא"ל יוסי מורלי. בתקופתו החיל התמודד בעיקר עם טרור פלסטיני בירושלים, יהודה ושומרון ועסק בביצור ומיגון הגזרה לצד הריסת בתי מחבלים. לוגסי הגדיל באופן ניכר את גודלה של יהל"ם (דרגת מפקד היחידה הועלתה לאלוף-משנה) וחיזק את תחום לוחמת המנהרות (לת"ק, לוחמה תת-קרקעית) בכלל יחידות ההנדסה. הוא סיים את תפקידו באוגוסט 2017 והוחלף בידי תא"ל אילן סבג.

לאחר שחרורו הצה"ל מונה לסמנכ"ל השיווק של רפאל, ושימש בתפקיד זה עד לשנת 2023. בשנת 2025 מונהל מנכ"ל משותף של חטיבת Ondas Autonomous Systems של חברת ההחזקות האמריקאית אונדס, הפועלת בתחום תעשיית הנשק, ובפרט בתחום התעשייה הביטחונית בישראל.

## גלריה

קובץ:Kahnar 156.jpg|טקס חילופים קציני הנדסה ראשיים: תא"ל יוסי מורלי יוצא, ותא"ל אושרי לוגסי נכנס.
File:Oshri-Lugasi-Combat-Engineering-Memorial-2016.jpg|הקהנ"ר תא"ל אושרי לוגסי בטקס זיכרון לחללי חיל ההנדסה הקרבית, 2016


## קישורים חיצוניים

* הנדסה מחליפה ידיים, באתר זרוע היבשה, 1 באוקטובר 2014.
* המדינה שבדרך, באתר זרוע היבשה
* ראיון עם תא"ל אושרי לוגסי, באתר גלי צה"ל, 27 בנובמבר 2014.

## הערות שוליים

קטגוריה:תתי-אלופים בצה"ל
קטגוריה:קציני הנדסה ראשיים
קטגוריה:קציני הנדסה של פיקוד הצפון
קטגוריה:מפקדי גדודים בחטיבה 188
קטגוריה:מפקדי גדוד 605
קטגוריה:ראשי מחלקת תכנון וארגון בזרוע היבשה
קטגוריה:מפקדי גדודים במלחמת לבנון השנייה
קטגוריה:ישראלים שנולדו ב-1972
סמיר הנדנוביץ'

**סמיר הנדנוביץ**' (בסלובנית: **Samir Handanovič**; נולד ב-14 ביולי 1984) הוא כדורגלן עבר סלובני שמזוהה בעיקר עם קבוצת הכדורגל אינטר מילאנו מהסרייה א'. שיחק בעמדת השוער. סמיר הוא בן דודו של השוער ג'סמין הנדנוביץ'.

## קריירת מועדונים
הנדנוביץ' התחיל את הקריירה שלו במחלקת הנוער של דומז'אלה. בקיץ  הוא חתם באודינזה. בקיץ  הושאל לטרוויזו, בינואר , הושאל ללאציו.

ביולי , הושאל לרימיני מהסרייה ב', תמורת 1.2 מיליון אירו. הנדנוביץ' נחשב באותה עונה לשוער השני הכי טוב בליגה אחרי ג'אנלואיג'י בופון שוערה של יובנטוס.

בקיץ  הוא חזר לאודינזה וחתם לחוזה שישאיר אותו במועדון עד ה-30 ביוני 2012. במהלך משחק נגד לאציו במאי , הוא הדף את הפנדל ה-6 שלו באותה עונה, והוא השווה את שיא הליגה של כל הזמנים שנקבע בעונת . באוגוסט  חתם חוזה חדש לחמש שנים נוספות.

ב-4 ביולי 2012 הנדנוביץ' עבר לאינטר מילאנו תמורת 11 מיליון אירו. ב-13 בפברואר 2019 מונה הנדנוביץ' לקפטן אינטר.

## קריירה בינלאומית
הנדנוביץ' ערך את הופעת הבכורה שלו בנבחרת סלובניה ב-17 בנובמבר 2004 נגד . הנדנוביץ' השתתף עם הנבחרת במונדיאל 2010.

ב-18 בנובמבר 2015 פרש הנדנוביץ' ממשחק בינלאומי, לאחר שצבר 81 הופעות במדי סלובניה.

## תארים
### קבוצתיים
;אינטר
* אליפות איטליה: 2020/2021
*הסופר קאפ האיטלקי: 2021, 2022
### אישיים
*נבחרת השנה בסרייה א': , 

## קישורים חיצוניים

קטגוריה:כדורגלנים סלובנים
קטגוריה:שוערי כדורגל סלובנים
קטגוריה:ליובליאנה: כדורגלנים
קטגוריה:כדורגלני דומז'אלה
קטגוריה:כדורגלני אודינזה
קטגוריה:כדורגלני טרוויזו
קטגוריה:כדורגלני לאציו
קטגוריה:כדורגלני אינטר מילאנו
קטגוריה:כדורגלני נבחרת סלובניה
קטגוריה:כדורגלני מונדיאל 2010
קטגוריה:ספורטאים זרים באיטליה
קטגוריה:סלובנים שנולדו ב-1984
סן ניקולאס

**סן ניקולאס** (בספרדית: **San Nicolás** או **San Nicolas**) הוא שם שמשמעו "ניקולאוס הקדוש".
דלק אירופי

**דָּלָק אירופי** או **דלק האורנים** (שם מדעי: *Martes martes*) הוא טורף מהסוג דלק שבמשפחת הסמוריים.

## מאפיינים
הדלק הוא סמור זריז החי ביערות האורנים של אירופה (ומכאן שמו) והוא נפוץ בעיקר בין העצים.

אורכו של דלק עד 53 ס"מ (אורך הזנב נע בין 21-16 ס"מ) ומשקלו עד 1.5 ק"ג, בערך כמו חתול בית.

הדלק הוא אוכל-כול, אך הוא בעיקר צייד של חיות קטנות כמו עכברים, חרקים, ציפורים, ביצים, צפרדעים ואפילו פגרים, אך טרפו העיקרי הוא הסנאי האפור (*Sciurus carolinensis*).

האויב הגדול ביותר של הדלק הוא האדם. כריתת יערות, הרעלות, ירי בלתי-חוקי, וחדירה לשטחיהם פוגעת בהם. כמו כן הם ניצודים עבור פרוותם היקרה. עקב הציד, חלה ירידה גדולה בשכיחותם בבריטניה, וכיום הם מינים מוגנים בבריטניה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:סמוריים
קטגוריה:בעלי חיים ביערות ממוזגים באירואסיה
קטגוריה:הממלכה המאוחדת: יונקים
קטגוריה:גרמניה: יונקים
קטגוריה:בולגריה: יונקים
קטגוריה:מולדובה: יונקים
קטגוריה:בלגיה: יונקים
קטגוריה:לוקסמבורג: יונקים
קטגוריה:בעלי חיים שתוארו ב-1758
סן ניקולאס דה לוס ארוז'וס

**סן ניקולאס דה לוס ארוז'וס** (בספרדית: **San Nicolás de los Arroyos**; לעיתים מקוצר ל**סן ניקולאס**) היא עיר בפרובינציית בואנוס איירס בארגנטינה. העיר נמצאת בקצה הצפוני של הפרובינציה, על הגדה המערבית של נהר פרנה, במרחק של 311 קילומטרים מלה פלאטה, בירת הפרובינציה, ו-226 קילומטרים מהעיר בואנוס איירס, בירת ארגנטינה.

## היסטוריה
סן ניקולאס דה לוס ארוז'וס נוסדה ככפר על ידי רפאל דה אגיאר ב-14 באפריל 1748. היא נקראה על שמו של ניקולאוס הקדוש (בספרדית: סן ניקולאס) ועל שם הנחלים באזור (בהגייה ארגנטינאית בספרדית: ארוז'וס).

ב-1810, במהלך מלחמת העצמאות של ארגנטינה, מנואל בלגראנו עבר בכפר בדרכו לשחרר את פרגוואי מהשלטון הספרדי ואסף כמה מאנשי הכפר לצבאו. ב-1811, לאחר שבלגרנו הסתבך במסעו לפרגוואי, נשלחה אליו תגבורת של שלוש ספינות דרך נהר פרנה. כשהספינות הגיעו לאזור סן ניקולאס דה לוס ארוז'וס ב-2 במרץ הן נתקלו בכוח של שבע ספינות של המלוכנים שנשלח כדי לעצור את התגבורת והביס את ספינות המורדים. זה היה הקרב הימי הראשון במלחמה.

ב-1819 סן ניקולאס דה לוס ארוז'וס קיבלה מעמד של עיר.

ב-31 במאי 1852, במהלך מלחמות האזרחים בארגנטינה, נחתם בעיר הסכם סן ניקולאס. ההסכם קבע, בין היתר, את הניסוח של חוקת ארגנטינה שאושרה שנה מאוחר יותר וכן את מינויו של חוסטו חוסה דה אורקיסה למנהיג הזמני של ארגנטינה.

## כלכלה
כלכלת העיר מתבססת על תעשייה, בעיקר תעשיית הפלדה, תיירות, חקלאות ונמל הנהר של סן ניקולאס.

## חינוך
בעיר נמצאת פקולטה אזורית של האוניברסיטה הטכנולוגית הלאומית של ארגנטינה.

## תחבורה
העיר נמצאת על הכביש הלאומי מספר 9, שמקשר בין צפון ארגנטינה לעיר בואנוס איירס. בנוסף העיר היא נקודת ההתחלה של הכביש הלאומי מספר 188, שמגיע אל העיר חנרל אלבאר בפרובינציית מנדוסה.

סן ניקולאס נמצאת על מסילת הרכבת המקשרת בין בואנוס איירס לערים רוסאריו וטוקומאן.

## קישורים חיצוניים

* 
* 

קטגוריה:פרובינציית בואנוס איירס: ערים
קטגוריה:יישובים שהוקמו ב-1748
יהודה בן עטר (קצין משטרה)

**יהודה בן עטר** (נולד ב-1964) הוא קצין משטרה בדרגת ניצב. בעבר כיהן כראש אגף התנועה במשטרת ישראל. בסוף חודש אוגוסט 2024 הודיע על פרישתו בסמוך לכך שפורסם כי הניצב נחקר באזהרה בעבירות של קבלת דבר במרמה והפרת אמונים. 

בחודש פברואר 2025 הודיעה המחלקה לחקירת שוטרים כי יוגש כתב אישום נגדו 

## ביוגרפיה
בן עטר גדל בשכונת רמת אליהו בראשון לציון. התגייס למשמר הגבול, עבר קורס קצינים ושירת במגוון תפקידי פיקוד. ב-1999 עבר למשטרה הכחולה, שימש מפקד זרוע מבצעית במנהלת תיאום פעולות אכיפה. ב-2008 מונה למפקד יחידת אתג"ר, לאחר מכן שירת כסגן מפקד מרחב השפלה ובאוגוסט 2013 מונה למפקד המרחב. ב-2016 מונה לראש מנהלת הרכבת הקלה. שימש סגן ראש אגף התנועה. במאי 2022 הועלה לדרגת ניצב ומונה לראש אגף התנועה.

במאי 2024 נחשף שהיה מעורב בתאונת דרכים באזור השרון ונפצע. אנשיו הרחיקו את צוותי מד"א מהזירה ולא נפתחה חקירה על אף שהרכב היוקרתי שקיבל מהמשטרה הושבת והוחבא בחניון.

בספטמבר 2024 הודיע למפכ"ל המשטרה דני לוי על רצונו לסיים את תפקידו כראש אגף התנועה.

בעל תואר ראשון במזרחנות ותואר שני במנהל עסקים. נשוי ואב לשלושה. מתגורר ברחובות.

## קישורים חיצוניים
* מפקד מרחב שפלה: תנ"צ יהודה בן עטר, באתר משטרת ישראל

## הערות שוליים

קטגוריה:ניצבי משטרת ישראל
קטגוריה:ראשי אגף התנועה
קטגוריה:ישראלים שנולדו ב-1964
יהודה קטורזה

**יהודה קטורזה** (נולד ב-1 במאי 1966) הוא קצין צה"ל במילואים בדרגת תת-אלוף, כיהן כמפקד גדוד הנדסה 601, מפקד בית הספר להנדסה צבאית, ראש מטה פיקוד העורף וראש חטיבה באגף התכנון.

## ביוגרפיה
קטורזה התגייס לצה"ל ב-1984 ושירת בחיל ההנדסה הקרבית. שימש מפקד מחלקת הנדסה, מפקד בסיס הטירונים החיילי, מפקד גדוד 601 וסגן מפקד עוצבת חירם. בשנת 2000 מונה למפקד בית הספר להנדסה צבאית, ב-2002 מונה לקצין הנדסה של פיקוד המרכז ובשנים 2004 עד 2006 עמד בראש מחלקת תכנון וארגון בזרוע היבשה. באוגוסט 2007 מונה לראש מטה פיקוד העורף בדרגת תת-אלוף. ב-2010 מונה לראש החטיבה באגף התכנון האחראית על תוכנית ההתייעלות של צה"ל.

לאחר שחרורו ב-2012 מונה לסמנכ"ל התפעול של חברת שופרסל. באוקטובר 2014 התפטר מתפקידו והקים חברת ייעוץ להתייעצות פיננסית. בספטמבר 2017 מונה לסמנכ"ל לוגיסטיקה ב. במהלך כהונתו עמד בראש פרויקט הסבת חניון היולדות למחלקת טיפול נמרץ לחולי קורונה במהלך התפרצות המגפה בישראל.

בעל תואר ראשון במדע המדינה מאוניברסיטת חיפה, בוגר המכללה לביטחון לאומי ובעל תואר שני ביחסים בינלאומיים מאוניברסיטת חיפה. נשוי ואב לארבעה.

## קישורים חיצוניים
* 

קטגוריה:מפקדי בית הספר להנדסה קרבית
קטגוריה:קציני הנדסה של פיקוד המרכז
קטגוריה:מפקדי גדוד 601
קטגוריה:ראשי מטה פיקוד העורף
קטגוריה:תתי-אלופים בצה"ל
קטגוריה:בוגרי אוניברסיטת חיפה
קטגוריה:בוגרי המכללה לביטחון לאומי
קטגוריה:ראשי מחלקת תכנון וארגון בזרוע היבשה
קטגוריה:סמנכ"לי תפעול ישראלים
קטגוריה:עובדי שופרסל
קטגוריה:ישראלים שנולדו ב-1966
אם אפס רבע הקן

**אִם אָפֵס רֹבַע הַקֵּן** הוא פיוט סליחות הנאמר בחודש אלול ובעשרת ימי תשובה שנכתב על ידי רבי אפרים בר יצחק מרגנסבורג, אשר שמו מופיע באקרוסטיכון: **אפרים בר רבי יצחק חזק**. הפיוט נאמר על ידי קהילות אשכנז באחד מימי עשרת ימי תשובה, וזאת בהתאם למנהג אשכנז לומר כל יום של עשרת ימי תשובה פיוט שבמרכזו עקידת יצחק. ברוב קהילות הספרדים, הפיוט נאמר בכל ימי הסליחות החל מתחילת חודש אלול. כמו כן, שלושת הבתים האחרונים בפיוט זה, שהם: "זיכרון לפניך", "קוראיך באים ו"עוררה גבורתך", נאמרים גם ביום הכיפורים בין החזרת ספר התורה לתפילת העמידה שבתפילת מנחה ולפני תקיעת שופר שבתפילת נעילה. בנוסח הספרדי-ירושלמי הפיוט נאמר גם לפני תקיעות השופר של היום השני של ראש השנה. זהו הפיוט האשכנזי המובהק היחיד שנכנס לסידור הספרדי, לדעת הברמן הדבר נבע מכך שהספרדים שייכו בטעות פיוט זה לחבירו של ר' אפרים, ר' אפרים ב"ר יעקב מבונא, והם סברו שמדובר בעיר בונא (Annaba) שבאלג'יריה ולכן הוכשר הפיוט בעיניהם.

## תוכן הפיוט

המחבר כתב שלש עריכות של הפיוט שנשמרו בכתבי יד. לפי הנוסח שמקובל בקהילות מזרח אירופה ובקהילות הספרדים, הפיוט נפתח במילים "אם אפס רבע הקן" שפירושן, שהסתיימה התקווה לחידוש קרוב של עבודת הקורבנות במקדש. קן הציפורים – שהוא הקרבן שהיה מביא גר לאחר גיורו. לאחר החורבן תקנו שגר, שאינו יכול להביא את הקרבן בגלל החורבן, יפריש בצד, סכום קטן של "רבע" שבו יקנה את הקורבן בו הוא חייב לכשיבנה המקדש. רבן יוחנן בן זכאי ביטל תקנה זו מפני החשש למעילה בכסף המיועד לקרבן. והשוו לנוסח שמקובל בקהילות אשכנז המערבי שמתחיל "אהל שיכן אם ריקן / אם אפס רובע הקן", כלומר ששתי השורות הראשונות נהפכו.

מכאן בעל הפיוט אומר שהתקווה לבניית המקדש בקרוב אפסה, ו"אהל" (אוהל מועד) התרוקן – ולא נותר לנו אלא "אב זקן" – הוא אברהם אבינו.

מכאן בעל הפיוט מזכיר את זכות האבות ובעיקר את מעשה עקדת יצחק, הכתוב בתורה ומבוסס על מדרשים שונים המדברים על העקדה, וזאת תוך שיבוץ קטעי פסוקים מהתנ"ך.

הפיוט מסיים בבקשה לזכור את הברית של אברהם ושל יצחק ואת העקדה.

הפיוט תורגם גם ללדינו.

## ניגונים לפיוט
הפיוט בקהילות אשכנז נאמר ללא מנגינה מיוחדת, אלא בניגון כללי של סליחות, כמו ברוב פיוטי אשכנז. בקהילות ספרד, הפיוט זכה ללחנים רבים ושונים בהתאם לעדות שבהן הוא נאמר. בין השאר, הולחן הפיוט על ידי ארנו נאדל.

## קישורים חיצוניים

* 
* אם אפס רבע הקן – פיוט מבואר בפורום עצור כאן חושבים
* אם אפס רבע הקן על ידי הפייטן משה חבושה, באתר YouTube
* אם אפס רובע הקן - ביאור הפיוט באתר הספרייה הלאומית
* 

## הערות שוליים

קטגוריה:סליחות
קטגוריה:יצירות המאה ה-12
קטגוריה:שירת ימי הביניים
קטגוריה:פיוטי עקידה
קטגוריה:יצירות עם אקרוסטיכון
קטגוריה:פיוטי אפרים מרגנסבורג
צבי טסלר

[250px|ממוזער|שמאל|טסלר (במרכז) בטקס הענקת דרגת ניצב. מימינו המפכ"ל [רוני אלשיך ומשמאלו השר לביטחון הפנים גלעד ארדן]]
**צבי (צביקי) טסלר** (נולד ב-24 במרץ 1964) הוא קצין בדימוס במשטרת ישראל בדרגת ניצב שכיהן כראש אגף תכנון וארגון. שירת בצה"ל כקצין בדרגת תת-אלוף, היה טייס מסוקים וראש מטה פיקוד העורף. משרת במילואים בעת חרום, כמסביר פיקוד העורף.

כחלק ממסקנות הביניים של ועדת החקירה הממלכתית לחקר אסון הר מירון מונה טסלר כממונה האחראי על הילולת ל"ג בעומר במירון בשנת 2022 (ה'תשפ"ב).

## ביוגרפיה
צבי טסלר נולד וגדל בקבוצת יבנה, בנם של יוסף ושרה טסלר, ניצולי השואה, ואח לארבעה. הוא התגייס לצה"ל ב-1982 ושירת בחיל האוויר הישראלי כטייס מסוקי אנפה, יסעור ועטלף. ב-1996 מונה למפקד טייסת 193, לאחר שמפקדה הקודם נהרג בתאונה יחד עם שני קצינים נוספים. הוא פיקד על הטייסת עד 1998. פיקד על טייסת 118. ב-2004 מונה לראש מחלקת הגנה במטה חיל האוויר. ב-2006 מונה למפקד מחוז דן בפיקוד העורף ושימש במקביל מפקד קורס מפקדי גדודים. ב-2009 מונה לראש מטה פיקוד העורף ושירת בתפקיד עד 2013.

לאחר שחרורו מצה"ל שירת במילואים כמסביר מטעם פיקוד העורף. הוא נבחר למזכ"ל הקיבוץ הדתי והיה מתוכנן להיכנס לתפקידו בתחילת 2016, אולם בינואר 2016 התגייס למשטרת ישראל בדרגת ניצב ומונה לראש אגף תכנון וארגון. שירת בתפקיד עד פברואר 2019.

בסוף 2021 מינה אותו השר לשירותי דת מתן כהנא לממונה חגיגות ל"ג בעומר בקבר רבי שמעון בר יוחאי.

באפריל 2025 מונה לתפקיד יו"ר קיבוץ ניר עוז, והחליף את אסנת פרי.

טסלר משמש מסביר פיקוד העורף בחדשות ערוץ 12. הופיע בשידורי החדשות בערוץ במבצע עם כלביא וכיום במבצע שאגת הארי.

## חיים אישיים
טסלר הוא בן קבוצת יבנה ומתגורר בה עד היום. הוא נשוי ואב לחמישה ילדים.

בוגר תואר ראשון בניהול משאבי אנוש ותואר שני במדע המדינה מאוניברסיטת חיפה והמכללה לביטחון לאומי.

## קישורים חיצוניים

* 
* 

## הערות שוליים

קטגוריה:טייסי חיל האוויר הישראלי
קטגוריה:ראשי מטה פיקוד העורף
קטגוריה:מפקדי מחוז דן בפיקוד העורף
קטגוריה:ניצבי משטרת ישראל
קטגוריה:ראשי אגף תכנון וארגון של משטרת ישראל
קטגוריה:קבוצת יבנה: אישים
קטגוריה:קציני משטרה יוצאי צה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:תתי-אלופים בצה"ל
קטגוריה:ישראלים שנולדו ב-1964
שמחה מעוז

**שמחה מעוז (האוס)** (17 ביולי 1935 - 1 בפברואר 2017) היה קצין צה"ל בדימוס בדרגת אלוף-משנה ועוטר בעיטור המופת על פועלו במלחמת יום הכיפורים. כיהן כראש מועצת הוד השרון בשנים 1979 עד 1982.

## ביוגרפיה
מעוז נולד בתל אביב וגדל בכפר סבא. התגייס לצה"ל ב-1953 ושירת בחטיבת גולני. הוא עבר הכשרה כלוחם, קורס מ"כים וקורס קציני חי"ר. לאחר שחרורו הוא התגייס מחדש לשירות קבע כקצין בחטיבת הצנחנים, פיקד על פלוגה בחטיבה ושימש קצין מבצעים. סיים תואר ראשון ושני בכלכלה באוניברסיטה העברית בירושלים ושירת ככלכלן במערך משק לשעת חירום, בממשל הצבאי ביהודה ושומרון ובהג"א. מונה לראש מחלקת תכנון וכלכלה ביחידה למחקר ופיתוח של משרד הביטחון. במלחמת יום הכיפורים התנדב להצטרף לכוחות הלוחמים ושובץ במטה אוגדה 143 כעוזרו של סגן מפקד האוגדה ג'קי אבן. תפקידו היה לדאוג לנושאים לוגיסטיים כגון תכנון ושמירה על צירי תנועה פתוחים והוא היה בצוות שארגן את הקמת ראש הגשר לצליחת תעלת סואץ. על פועלו במלחמה עוטר בעיטור המופת. בשלהי מלחמת ההתשה במובלעת הסורית שימש כנציג הבכיר של צה"ל במפקדת המטה המשותף עם כוחות האו"ם וצבא סוריה שתיאמה את נסיגת כוחות צה"ל והפרדת הכוחות. בהמשך שירותו כיהן כעוזר ראש אגף התכנון. ב-1976 השתחרר משירות הקבע.

לאחר שחרורו שימש יועץ כלכלי. ב-1978 עמד בראש רשימת המערך לבחירות למועצת הוד השרון וכיהן כראש המועצה בשנים 1979 עד 1982. לאחר פחות מקדנציה מלאה אחת התפטר והיגר לארצות הברית.

ב-2012 יצא לאור הספר "בנקודת הכובד - המצביאות בחזית התעלה במלחמת יום הכיפורים" שכתב יחד עם מפקדו במלחמה יעקב אבן (ג'קי). הספר זיכה אותם בפרס מולדובן לספרות צבאית חדשה מטעם אוניברסיטת אריאל בשומרון.

נפטר בפברואר 2017 והובא למנוחות בבית העלמין בזכרון יעקב.

## קישורים חיצוניים
* 
* 
* 

קטגוריה:מעוטרי עיטור המופת במלחמת יום הכיפורים
קטגוריה:ראשי מועצת הוד השרון
קטגוריה:מהגרים מישראל לארצות הברית
קטגוריה:יועצים כלכליים ישראלים
קטגוריה:זוכי פרס מולדובן
קטגוריה:אלופי-משנה בצה"ל
קטגוריה:קציני צה"ל בכירים בראשות רשויות מקומיות בישראל
קטגוריה:בוגרי האוניברסיטה העברית בירושלים
קטגוריה:אישים הקבורים בזכרון יעקב
קטגוריה:ישראלים שנולדו ב-1935
קטגוריה:ישראלים שנפטרו ב-2017
ג'וליו ריקורדי

**ג'וליו ריקורדי** (באיטלקית: **Giulio Ricordi**; 19 בדצמבר 1840 - 6 ביוני 1912) היה מו"ל, עורך ומוזיקאי איטלקי, שהצטרף אל העסק המשפחתי, קאזה ריקורדי, בית הוצאה מוזיקלי, בשנת 1863. מנהל בית ההוצאה אותו זמן היה אביו, טיטו, בנו של מייסד החברה ג'ובאני ריקורדי. עם מות אביו בשנת 1888, היה ג'וליו לראש החברה עד מותו.

## חייו
בכינוי ז'ול בורגמיין, היה ג'וליו ריקורדי אחראי במידה רבה ליוקרה של קאזה ריקורדי, שפרסם גם כמה כתבי עת ("לה גאזטה מוזיקלה", "מוזיקה א' מוזיצ'יסטי" ו"ארטס אה לאבור"), ופרסומים שונים, שהיו מפורסמים בעבר ("ספריית הפסנתרן", "יצירתו של פרדריק שופן", "אמנות המוזיקה באיטליה", "הסונאטות של דומניקו סקרלטי").

ריקורדי היה גם המו"ל של האופרות המאוחרות של ג'וזפה ורדי, שעמו יצר קשר בצעירותו. בתכתובת בין ורדי לבינו אישר ורדי את הסכמתו לשינויים, שג'ובאני ריקורדי הציע באופרה "סימון בוקאנגרה" שנים קודם לכן. הנסיבות לא אפשרו לוורדי להתפנות לעריכת השינויים, שיעשו את האופרה נגישה יותר לקהל הרחב, עד נובמבר 1880, אז כתב אל ג'וליו ריקורדי, "אי אפשר להשאיר את היצירה בצורתה הקיימת. היא עצובה ומדכאת מדי." הודות לקשרי האמון והידידות שנוצרו בין ריקורדי לוורדי, הצליח המו"ל הצעיר לשכנע את המלחין לחזור מפרישתו. בשיתוף פעולה עם הלבריתן, המשורר והמלחין הצעיר אריגו בויטו נכתבו שתי האופרות האחרונות של ורדי, אותלו בשנת 1887 ופלסטף בשנת 1893.

בד בבד נקט ריקורדי גישה נבונה ומרחיקת ראות של קידום מלחינים צעירים מבטיחים. ברשימה זו כלולים אמילקארה פונקיילי, אלפרדו קאטאלאני, אנטוניו קארלוס גומז, אומברטו ג'ורדאנו ומעל כולם, ג'אקומו פוצ'יני. לגבי פוצ'יני, בייחוד, היה ריקורדי למעין דמות-אב, מטיל מורא (ובמקרים רבים נדרש לביקורת חריפה כלפי הרגלי העבודה החובבניים של פוצ'יני), אך מעורר אמון עמוק.

## תאורים במדיה
המחזה "בעקבות אאידה" - מחזה-עם-מוזיקה מאת ג'וליאן מיטשל משנת 1985 - מתאר את מאבקו של ריקורדי להניע את ורדי שפרש מן ההלחנה לשיתוף פעולה עם הלבריתן הצעיר, אריגו בויטו, במיזם שהביא ליצירת אותלו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מו"לים איטלקים
קטגוריה:עורכים מוזיקליים
ג'וליו
קטגוריה:מוזיקאים איטלקים
קטגוריה:אופרה איטלקית
קטגוריה:איטלקים שנולדו ב-1840
קטגוריה:נפטרים ב-1912
טלסקופ החלל PLATO

**PLATO** (ראשי תיבות של **Planetary Transits and Oscillations of stars**; בתרגום מאנגלית: מעבר כוכבי לכת ותנודות של כוכבים) הוא טלסקופ חלל עתידי של סוכנות החלל האירופית במסגרת תוכנית חזון קוסמי (משימה בקטגוריה בינונית) בחקר החלל. הטלסקופ צפוי להתחיל את משימתו בחלל בשנת 2026 ולהיות משוגר באמצעות המשגר סויז לנקודת לגראנז' L2 בין כדור הארץ לשמש, אורך המשימה מתוכנן ל-6 שנים. היעוד המרכזי של טלסקופ החלל PLATO הוא לגלות ולאפיין כוכבי לכת חוץ שמשיים באמצעות פוטומטריה. כוכבי לכת בהם הטלסקופ עתיד להתמקד הם כוכבי לכת סלעיים החגים סביב כוכבים מסוגים ננס אדום, ננס צהוב ותת-ענק, בהם ייתכנו מים במצב צבירה נוזלי.

## משימות
היעוד של טלסקופ חלל PLATO הוא חיפוש אחר כוכבי לכת דמויי ארץ מחוץ למערכת השמש, בדגש על אפשרות של כוכבי לכת בהם התנאים הפיזיים מאפשרים התפתחות והישרדות של חיים מחוץ לכדור הארץ. על ידי שימוש ב-34 מכשירים אופטיים שונים, הטלסקופ אמור לסרוק למעלה ממיליון כוכבים בחיפוש אחר מערכות פלנטריות. על מנת להשיג מטרה זו, יבצע את המטלות הבאות:
* איתור ואפיון כמות גדולה של מערכות פלנטריות קרובות למערכת השמש. עם דיוק בקביעת מסת כוכב לכת בשיעור של 10%, של רדיוס כוכב לכת בשיעור של 2% ושל גיל הכוכב המרכזי בשיעור של 10%.
* איתור של כוכבי לכת בגודל קרוב לכדור הארץ, או מעט מעליו (super-Earths) הנמצאים באזור ישיב של כוכבים דמויי שמש.
* מדידת תנודות בכוכבים של מערכות פלנטריות.
* מדידת תנודות בפולסרים.

## ראו גם
* טלסקופ החלל קפלר
* טלסקופ החלל ג'יימס וב
* טלסקופ החלל ננסי גרייס רומן
* טלסקופ החלל TESS

## קישורים חיצוניים

* 
* אתר התוכנית **(באנגלית)**
* אתר משימת PLATO **(באנגלית)**
* The PLATO 2.0 Payload  **(באנגלית)**
* אתר חזון קוסמי של איס"א **(באנגלית)**
* אתר Lost in Transits מה יכול לעשות PLATO עבור אסטרונומית כוכבי לכת חוץ-שימשיים ? **(באנגלית)**

PLATO
קטגוריה:כוכבי לכת חוץ-שמשיים
קטגוריה:טלסקופי חלל עתידיים
אליפות הזוגות העולמית (WWE)

**אליפות הזוגות העולמית** (באנגלית: **World Tag Team Championship**) הוא תואר היאבקות מקצועית השייך לארגון ה-WWE.

האליפות נוצרה ב-20 באוקטובר 2002 בתור אליפות נוספת לזוגות כאשר הייתה קיימת **אליפות הזוגות של העולם**. ב-2009 האליפויות אוחדו ונקראו **אליפות הזוגות המאוחדת של ה-WWE**. בשנת 2010 הוחלף שמה של האליפות לאליפות הזוגות של ה-WWE כשברט הארט הציג את החגורות החדשות והעניק אותם לאלופים הנוכחיים באותה התקופה, טייסון קיד ודייוויד הארט סמית'. אלופי הזוגות הנוכחיים הם החזון (לוגאן פול ו-אוסטין ת'יאורי).

## הזכיות המרובות למתאבקים

## הישגים

* המיז וג'ון סינה החזיקו בתואר כ-10 דקות.
* האלוף המבוגר ביותר היה בילי גאן, כחלק מה-New Age Outlaws עם רוד דוג.
* האלוף הצעיר ביותר היה רנה דופרי, שזכה בתואר פעם אחת בלבד.
* האלופים הראשונים היו כריס בנואה וקורט אנגל.
* ביג שואו וקיין היו האלופים הכבדים ביותר במשקל של 366 ק"ג.
* Air Boom, קופי קינגסטון ואוון בורן היו האלופים במשקל הקל ביותר, 171 ק"ג.
* ניו דיי היו האלופים שהחזיקו בתואר בזמן הארוך ביותר (483 ימים) כאשר שברו את השיא של הצמד דמולישן משנת 1988 (478 ימים).

קובץ:Cade-&-Murdoch,-WWE-Tag-Champs,-RLA-Melb-10.11.2007.jpg|
קובץ:WWE Tag Team Champions The New Day 2016.jpg|
קובץ:The Usos Tag Champions 2014.jpg|
קובץ:Hardys Raw Tag Champions.jpg|


## קישורים חיצוניים

* 

זוגות
ימת הדובים הגדולה

**ימת הדובים הגדולה** (באנגלית: **Great Bear Lake**, בצרפתית: **Grand lac de l'Ours**, בסלבי: **Sahtú** (אלפבית פונטי בינלאומי: /sɑː.tuːˈ/)) היא הימה הגדולה ביותר שכל שטחה נמצא בקנדה (ימת סופיריור וימת יורון גדולות יותר, אך הן נמצאות בחלקן בארצות הברית), הימה הרביעית בגודלה בצפון אמריקה והשמינית בגודלה בעולם. היא ממוקמת בטריטוריות הצפון-מערביות של קנדה, ומצויה בין קווי הרוחב 65 ו-67 צפון (משמע שהיא נמצאת בחלקה בחוג הארקטי), ובין קווי האורך 118 ו-123 מערב. מפלס המים של הימה גבוה ב-186 מ' מגובה פני הים. מקור השם הוא באינדיאנים (האומות הראשונות) שחיו בחופה הצפוני של הימה.

ימת הדובים הגדולה קופאת בכל שנה לערך בין החודשים נובמבר ליולי.

## גאוגרפיה
נפחה של הימה הוא 2,236 קילומטר מעוקב, ושטח הפנים שלה הוא 31,153 קילומטרים רבועים (גדול יותר משטח בלגיה). בשל שטח זה, ימת הדובים הגדולה היא הימה השמינית בשטחה בכדור הארץ - לאחר הים הכספי, ימת סופיריור, אגם ויקטוריה, ימת יורון, ימת מישיגן, אגם טנגניקה וימת באיקל. הימה מנוקזת לנהר הדובים הגדול, הזורם מערבה עד שנשפך לנהר מקנזי, הזורם לאוקיינוס הקרח הצפוני. בסמוך לראשיתו של נהר הדובים הגדול נמצאת ההתיישבות הקטנה דליין  ובה נמל תעופה קטן.

בסמוך לימה נמצאים מרבצי אורניום ומתכות אחרות כגון ברזל, כסף וקובלט, שהתגלו בחלקם על ידי החוקר הקנדי גילברט לאבין (Gilbert LaBine) בשנת 1930. לשם כרייתם הוקמה תחנת כרייה בשם פורט רדיום (Port Radium). הדייג והצייד נפוצים בימה ובקרבתה, ובשנת 1995 נתפס בה פורל אגמים, במשקל 32.8 ק"ג - הכבד ביותר שנתפס מאז ומעולם. 

קובץ:Mackenzie_River_drainage_basin.PNG|אגן הניקוז של נהר מקנזי (בירוק), בו גם נמצאת ימת הדובים הגדולה
קובץ:Great_Bear_Lake_(depth_information).png|תרשים המתאר את עומק הימה
קובץ:Deline4.jpg|בתי מגורים בסמוך לחוף הימה


## אקלים

## קישורים חיצוניים

*The Great Bear Lake: Its Place in History 
*Great Bear Lake, דיווח משנת 1867 על הימה 
* 

## הערות שוליים

קטגוריה:קנדה: ימות ואגמים 
קטגוריה:הטריטוריות הצפון-מערביות: גופי מים
M41 ווקר בולדוג

**M41 ווקר בולדוג** (על שמו של הגנרל האמריקני וולטון ווקר) הוא טנק קל אמריקאי שפיתוחו החל מעט לאחר סיומה של מלחמת העולם השנייה במטרה להחליף בשירות את טנק ה-M24 צ'אפי. ה-M41, שנכנס לייצור ב-1951, תוכנן כטנק יביל אוויר בעל כוח אש מספק כדי להתמודד עם שריון האויב, תפקיד שקודמו ה-M24 צ'אפי לא נועד למלא. לשם כך הוא צויד בתותח בקוטר 76 מ"מ בעל קנה ארוך, שיכל לירות תחמושת מתקדמת, ומערכת בקרת אש חדשה עם מד טווח קואינצידנטלי.

הווקר בולדוג היה נייד ביותר, בעל מהירות דרך גבוהה, ופשוט לתפעול; מנגד, הוא היה רועש ובעל צריכת דלק גבוהה. בסך הכל כ-5,500 יחידות נבנו מכל הדגמים השונים ממשפחת ה־M41. מחליפו של טנק זה בשירות הצבא האמריקני הוא טנק קל יביל אוויר- M551 שרידן.

ה-M41 יוצא למספר רב של מדינות, הבולטות ביניהן: ברזיל (300 יחידות), טאיוואן (675 יחידות), תאילנד (200 יחידות). טנק זה השתתף במלחמת האזרחים בלבנון בשנת 1975. כמו כן, שימש מרכב הטנק לבסיס של מספר כלי רק"ם, הנפוץ מביניהם הוא מערכת הנ"מ M42 דאסטר.

## קישורים חיצוניים

* ווקר בולדוג, באתר יד לשריון
* ווקר בולדוג, באתר Globalsecurity
## הערות שוליים

קטגוריה:טנקים קלים
קטגוריה:טנקים אמריקאיים
מחוזות קונטיקט

במדינת קונטיקט שבארצות הברית ישנם 8 מחוזות.

הגדול שבמחוזות קונטיקט הוא מחוז ליצ'פילד (2,383 קמ"ר), הקטן שבהם הוא מחוז מידלסקס (956 קמ"ר), והמאוכלס שבהם הוא מחוז פיירפילד (916,829 תושבים). עיר הבירה, הרטפורד, נמצאת במחוז הרטפורד.

## רשימת המחוזות
ממוזער|450px|שמאל|מפת מחוזות קונטיקט
ממוזער|450px|שמאל|מפת צפיפות אוכלוסין של קונטיקט עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים
 

קטגוריה:קונטיקט
קונטיקט
קטגוריה:קונטיקט: גאוגרפיה
עקיבא ברקין

**עקיבא בַּרקין** (13 באוקטובר 1934 – 31 באוגוסט 2014) היה במאי קולנוע ומורה לקולנוע ישראלי, מייסד סינמטק תל אביב.

## ביוגרפיה
עקיבא ברקין נולד בשנת 1934 בוורשה, בירת הרפובליקה הפולנית השנייה, ובהיותו בן ארבע, ערב מלחמת העולם השנייה, היגרה משפחתו לארגנטינה והתיישבה בסנטה פה. היה פעיל בתנועת הנוער "הבונים דרור", ובשנת 1953 עלה לישראל. הוא התגייס לנח"ל, ובמסגרתו שירת בהיאחזות עין רדיאן, שהפכה לקיבוץ יטבתה. בשנת 1963 יצא ללימודי קולנוע במרכז הניסיוני לסינמטוגרפיה  שליד עיר הסרטים צ'ינצ'יטה שבאיטליה. עבודת הגמר שלו, סרט קצר בשם "אלף", זכתה לפרסים באיטליה ובמוסקבה.

בשנת 1965 סיים את לימודיו ושב לישראל, והיה לראש הסטודיו לקולנוע ניסיוני שהוקם באוניברסיטה העברית בירושלים. בשנת 1973 יזם והקים את סינמטק תל אביב, שפעל בבית עובד העירייה ברחוב פומבדיתא, וניהל אותו בשנתו הראשונה. בשנת 1981 ייסד את מגמת הקולנוע ב"גימנסיה הרצליה" ואחר כך ב"תיכון חדש", שבו לימד עד 1999.

בשנת 1980 ביים סרט באורך מלא בשם "כוכב השחר", בהשתתפותם של נעם קניאל, יוסף שילוח, אשר צרפתי ואריה אליאס. כן ביים כ-120 סרטים תיעודיים, כתב שני מחזות טרגי-קומיים: "מוכר העניבות" ו"חגיגת היובל", שירה, ופרסם שני רומנים: "מכון לאהבת החן" (2002) ו"ויה דולורוזה" (2007; עם אפרת אברמסון-משה).
בשנת 2003 יצא לאור ספרו האוטוביוגרפי "אמיל: עלייתו ושקיעתו של במאי סרטים".

היה נשוי לסימון, ונולדו לו שלושה ילדים. התגורר בתל אביב.

## ספריו
* **מכון לאהבת החן**, תל אביב: חלונות, תשס"ב 2002. (רומן; בשם העט "פרדינאנדו דוס")
* עקיבא ברקין, אפרת אברמסון-משה, **ויה דולורוזה**, עפולה: אם.אן.פי. הפקות ומדיה, 2007. (רומן)

אוטוביוגרפיה:
* **אמיל: עלייתו ושקיעתו של במאי סרטים**, ראשון לציון: ברקאי ספרים, 2003.

## קישורים חיצוניים

* 
* 
* 
* 
* יאיר רוה, הבמאי עקיבא ברקין, מייסד סינמטק תל אביב, הלך לעולמו, באתר "סינמסקופ", 2 בספטמבר 2014
* 

## הערות שוליים

קטגוריה:במאי קולנוע ישראלים
קטגוריה:אנשי חינוך ישראלים
קטגוריה:סגל גימנסיה הרצליה
קטגוריה:עולים בשנות ה-1950
קטגוריה:סגל תיכון חדש
קטגוריה:אישים הקבורים בבית הקברות ירקון
קטגוריה:ישראלים ילידי פולין
קטגוריה:תל אביב-יפו: אישים
קטגוריה:ישראלים שנולדו ב-1934
קטגוריה:ישראלים שנפטרו ב-2014
אלניה איירמאקי

**אלניה איירמאקי** (באיטלקית: **Alenia Aermacchi**) היא חברת-בת איטלקית של תאגיד לאונרדו (לשעבר Finmeccanica) העוסקת בעיקר בייצור כלי טיס.
החברה משתפת פעולה בתכנון וייצור כלי טיס עם חברות ותאגידי תעופה וחלל אחרים כמו אמבראר, EADS ו-BAE Systems.

## היסטוריה
"אלניה איירמאקי" נוסדה ב-1 בינואר 2012 ממיזוגן של "אלניה איירונאוטיקה" וחברות הבת שלה "איירמאקי" ו"אלניה SIA". החברה הקודמת "אלניה איירונאוטיקה" נוצרה בשנת 1990 על ידי ריכוזן של תעשיות החלל והביטחון של החברות "פינמקאניקה תעשיות חלל", "אייראיטליה" ו"סלנייה".

בתחילת שנת 2016 החברה נספגה בתוך חברת פינמקאניקה והפכה לדיוויזיה במסגרתה.

## מוצרים
* Aermacchi AM.3 - מטוס תצפית וסיור קל.
* Alenia C-27J Spartan - מטוס תובלה צבאי.
* Alenia Aermacchi M-311/M-345 - מטוס תקיפה קל ומטוס אימון מתקדם.
* Alenia Aermacchi M-346 Master - מטוס תקיפה קל ומטוס אימון מתקדם. נמצא גם בשירות חיל האוויר הישראלי, במסגרת טייסת 102, וכינויו "לביא".
* Alenia Aeronautica Sky-X - כטב"ם תקיפה.
* Alenia Aeronautica Sky-Y - כטב"ם תקיפה.

#### מיזמים משותפים
* מיזם AMX International לבניית מטוס תקיפה להתקפת מטרות קרקעיות וסיוע קרקעי, בשיתוף עם חברת "אמבראר".
* מטוס הנוסעים ATR 42, בשיתוף עם חברת ATR.
* מטוס הנוסעים ATR 72, בשיתוף עם חברת ATR.
* מטוס הקרב יורופייטר טייפון, בשיתוף עם חברת קסידיאן (מתאגיד EADS) ותאגיד BAE Systems.

## קישורים חיצוניים

* 

## הערות שוליים

קטגוריה:יצרני מטוסים
קטגוריה:יצרני מטוסים איטלקיים
Don't Look Back in Anger

**"Don't Look Back in Anger"** (בתרגום חופשי לעברית: "אל תסתכל אחורה בכעס") הוא שיר של להקת הרוק האנגלית אואזיס אשר יצא לשווקים כסינגל ב-19 בפברואר 1996 כחלק מאלבום האולפן השני שלהם . השיר זכה להצלחה ניכרת והפך עם השנים לאחד מהלהיטים הגדולים ביותר של הלהקה.

השיר נכתב על ידי גיטריסט הראשי וכותב השירים העיקרי של הלהקה, נואל גלאגר, אשר גם ביצע אותו, בניגוד לשאר השירים באלבום שבוצעו על ידי אחיו, ליאם גלאגר. השיר היה לסינגל השני של הלהקה שהגיע לצמרת מצעד הסינגלים הבריטי.

## רקע
השיר נוצר בהשראת מספר מקורות כולל השיר "Imagine" של ג'ון לנון ומהמוזיקה של טי רקס ודייוויד בואי.

השיר הוקלט ב-1995 באולפני רוקפילד בוויילס בו הופק חלק גדול מהאלבום. אוון מוריס, שעבד עם הלהקה על אלבום הבכורה שלהם, הפיק את הרצועה. בניגוד לרוב השירים של אואזיס, בהם ליאם גלאגר היה הזמר הראשי, בשיר זה נואל גלאגר היה הזמר הראשי.

השיר יצא לשווקים כסינגל ב-19 בפברואר 1996, וזכה להצלחה מסחרית ניכרת. הוא כיכב בצמרת מצעד הסינגלים הבריטי, והפך לסינגל השני של הלהקה שהגיע לצמרת המצעד.

## משתתפים
* נואל גלאגר - שירה, גיטרות, מלוטרון, פסנתר
* פול "בונהד" ארתורס - פסנתר, גיטרה קצב, אורגן המונד
* פול "גייגסי" מקגוויגן - גיטרה בס
* אלן ווייט - תופים, שייקר, תוף מרים

## מיקומי שיא

### מצעדי סוף שנה

## וידאו קליפ
הווידאו קליפ של השיר בוים על ידי נייג'ל דיק ומככב בו השחקן פטריק מקני. הווידאו קליפ צולם בפסדינה שבקליפורניה ב-4 בדצמבר 1995.Arden Road in Pasadena, California on 4 December 1995. בווידאו קליפ מקני מסיע את להקת אואזיס במונית שחורה לאחוזה אשר נראית כמו אחוזת פלייבוי ושם הלהקה מבצעת את השיר. המתופף של הלהקה אלן ווייט פגש במהלך צילומי הווידאו קליפ את אשתו לעתיד ליז קארי, אשר הייתה אחת מהדוגמניות בווידאו קליפ.

## גרסות כיסוי בולטות
לאורך השנים אמנים רבים ביצעו גרסאות כיסוי משלהם לשיר. כמה מהאמנים הבולטים ביותר שביצעו גרסאות כיסוי לשיר כוללים את אדל, The Killers, וטורי איימוס. בנוסף, להקת קולדפליי ואריאנה גרנדה ביצעו ביחד גרסת כיסוי לשיר במופע הצדקה "One Love Manchester" שנערך ב-4 ביוני 2017 שאורגן בתגובה לפיגוע במנצ'סטר ארנה ב-2017.

## קישורים חיצוניים

## הערות שוליים

קטגוריה:אואזיס
קטגוריה:שירים באנגלית
קטגוריה:שירי רוק
קטגוריה:שירי רוק קל
קטגוריה:בלדות משנות ה-1990
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירי פלטינה מרובעת בממלכה המאוחדת
דורון גביש

**דורון גביש** (נולד בנובמבר 1963) הוא קצין צה"ל במילואים בדרגת תת-אלוף, כיהן כמפקד מערך ההגנה האווירית.

## ביוגרפיה
גביש גדל בקריית אונו. התגייס לצה"ל ביולי 1983, לאחר שנשר מקורס טיס עשה את שירותו הצבאי בנ"מ. בשנת 1990 נשלח לארצות הברית במסגרת המשלחת הראשונה לקליטת מערכת הפטריוט, לאחר ששתי סוללות ניתנו במתנה לישראל על ידי הנשיא בוש. עם תחילת מלחמת המפרץ חזר לארץ ושימש במטה מערך הנ"מ כקצין התו"ל וההדרכה של מערכת הפטריוט. הוא פיקד על יחידת טילי נ"מ, שימש ראש מדור תורה והדרכה במפקדת כוחות הנ"מ, ופיקד על מגמת הקצינים בבית הספר לנ"מ.

במלחמת לבנון השנייה פיקד על אגד 167 ובשנים 2006 עד 2008 פיקד על בית הספר לנ"מ.

באוגוסט 2009 מונה למפקד מערך הנ"מ וכיהן בתפקיד עד אוקטובר 2012. בתקופת כהונתו אורגן מחדש החיל וקיבל את השם מערך ההגנה האווירית, ליעדי החיל המסורתיים נוספו גם התפקידים של יירוט טילים ורקטות, גילוי להתרעה, ואחריות על שיתוף פעולה עם ארצות הברית בנושא הגנה מפני טילים.

למערך נקבע מבנה ארגוני חדש של שתי כנפות משימתיות: כנף ההגנה האקטיבית (167) וכנף הגנת שמים (168) שהחליפו את האגדים הקודמים שפעלו באופן מרחבי. המערך קלט את מערכת כיפת ברזל שהפכה למבצעית ויירטה לראשונה רקטות שנורו מרצועת עזה.

כיהן כראש משלחת הרכש של משרד הביטחון באירופה.

גביש שותף בחברה בין לאומית הפועלת לפיתוח עסקי והשקעות בחברות סטארט-אפ. וכמו כן מרצה בתחום הובלת שינוי ומנהיגות בכירה.

## חיים אישיים
גביש, נשוי ואב לשלושה. בוגר המכללה לביטחון לאומי ובעל תואר שני בלימודי המזרח התיכון.

## קישורים חיצוניים

* 
* 
* 
* 

## הערות שוליים

קטגוריה:מפקדי מערך ההגנה האווירית
קטגוריה:עובדי משרד הביטחון
קטגוריה:בוגרי המכללה לביטחון לאומי
קטגוריה:תתי-אלופים בחיל האוויר
קטגוריה:ישראלים שנולדו ב-1963
יריב (פירושונים)

קטגוריה:שמות משפחה עבריים
קטגוריה:שמות פרטיים עבריים לגברים
איתן יריב

**איתן יריב** (נולד ב-25 בינואר 1948) הוא קצין צה"ל במילואים בדרגת תת-אלוף, כיהן כמפקד מערך כוחות הנ"מ.

## ביוגרפיה
יריב הוא בוגר בית הספר הריאלי והפנימייה הצבאית לפיקוד. התגייס לצה"ל ב-1965 ועשה את שירותו הצבאי במערך כוחות הנ"מ.

במלחמת יום הכיפורים פיקד על יחידה 138 - יחידת טילי הוק הצפונית, במהלך המלחמה קלטה היחידה בפיקודו סוללת טילי הוק חדשה שהגיעה ברכבת האווירית מארצות הברית. בשנים 1979 עד 1981 פיקד על גדוד נ"מ של תותחי וולקן M61 וטילי סטינגר. לאחר מכן פיקד על אגד נ"מ מרחבי ושימש ראש ענף תורה והדרכה במפקדת כוחות הנ"מ. ב-1984 מונה למפקד כוחות הנ"מ וכיהן בתפקיד עד 1988, ב-1989 פרש משירות קבע. זוכה מדליית "מעל ומעבר" מטעם מפקד חיל האוויר לשנת 2022 על פועלו ארוך השנים בחיל. נכון לשנת 2022, תא"ל יריב ממשיך בשירות מילואים פעיל ביש"ם (יחידת השליטה והמבצעים).

לאחר פרישתו מצה"ל, עסק בתחום הייעוץ הביטחוני בתחומי השליטה ובקרה, הגנה אווירית והגנה מפני טילי קרקע-קרקע. הוא חבר הנהלת העמותה הישראלית להגנה בפני טילים. במהלך מלחמת חרבות ברזל שירת יריב במילואים במערך ההגנה מפני טילים.

בשנת 1999 הקים את **עמותת ידידי מערך הנ"מ**. בשנת 2000 היה גורם דומיננטי בהקמת עמותת בהשקט ובבטחה, בה שימש כיושב הראש עד לשנת 2003.

יריב בוגר תואר ראשון בהיסטוריה ולימודי המזרח התיכון מאוניברסיטת בר-אילן ובעל תואר שני במנהל עסקים מאוניברסיטת ניו הייבן בקונטיקט.

## קישורים חיצוניים

* תא"ל (במיל.) איתן יריב, אתר העמותה הישראלית להגנה בפני טילים

## הערות שוליים

קטגוריה:מפקדי מערך ההגנה האווירית
קטגוריה:בוגרי הפנימייה הצבאית לפיקוד חיפה
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:תתי-אלופים בחיל האוויר
קטגוריה:בוגרי אוניברסיטת בר-אילן
קטגוריה:בוגרי אוניברסיטאות ומכללות בארצות הברית
קטגוריה:ישראלים שנולדו ב-1948
יחזקאל חי אלביג

שמאל|ממוזער|180px|
**יחזקאל חי אַלבֶּיג** (לעיתים נכתב **אל-ביג**; באנגלית: **Ezekiel Hai Albeg**; 16 בספטמבר 1909 – 7 במאי 1995) היה משורר ופייטן ממוצא יהודי-בגדאדי.

## קורות חיים
יחזקאל חי בן עזרא אלביג נולד בשנת 1909 בבגדאד. בילדותו למד בתלמוד תורה צלאת מנדלי. בשנת 1920 החל ללמוד בבית המדרש בית זלכה, הישיבה המפורסמת של בגדאד. בשנת 1925, כשהיה בן 15, עלה לארץ ישראל עם משפחתו, שהתיישבה בירושלים, שם למד בישיבת פורת יוסף ונסמך לרבנות. כמו כן הוכשר כשוחט ומוהל. בשנות ה-30 כיהן כחבר בוועד העדה הבבלית בארץ ישראל.

למרות אהבתו לארץ ישראל, הנידונה ברבים משיריו, עזב בשנת 1937 את הארץ, שהה ארבעה חודשים באלכסנדריה שבמצרים, ומשם המשיך לניו יורק. את כאב הנדידה תיאר בשירו "וגלות מְנָתי", אחד משיריו המפורסמים ביותר. בארצות הברית שימש בהתחלה במשך שבע שנים כעורך בהוצאת הספרים "Hebrew Publishing Company", ואחר כך עבד כחזן בברוקלין בבתי כנסת של יוצאי חלב. במלחמת העולם השנייה שר בערבית לתחנת רדיו של NBC במסגרת שידורי תעמולה אנטי-נאציים לעולם הערבי. בהמשך חייו עבר ללוס אנג'לס, שם נפטר בשנת 1995, בגיל 85.

## יצירתו
לאורך כל חייו חיבר שירת חול וקודש בעברית בהשראת שירת ימי הביניים של יהדות ספרד, שאליה נמשך מגיל צעיר. בהקדמה לספרו "מארם נהרים עד ירושלים" (תשכ"ג) גולל אלביג את סיפור היכרותו עם שירת ספרד:
 בהמשך הכיר אלביג גם את מלאכת כתיבת המקאמה דרך היצירות שאליהן נחשף בעודו במצרים:

את ספר שיריו הראשון, "רינת יחזקאל", הוציא לאור בירושלים בגיל 17 בלבד, בשנת 1927, בתמיכתו של תורם אלמוני. במהלך חייו הוציא לאור עוד שישה ספרי שירה, בהם חיבורים מסוג מקאמה, שירי חול ופיוטים. כמה משיריו הולחנו לצלילי מנגינות ידועות מהעולם הערבי ובמיוחד ממצרים. את רוב שיריו קיבץ מחדש בספרו "דיואן" (לוס אנג'לס תשמ"ג) בן ה-640 עמודים. לאחר מות אשתו בשנת 1983 מיעט לכתוב עוד שירים.

בנוסף לשירים פרי עטו, אלביג גם ערך ופרסם בארצות הברית מספר מחזורים וסידורים.

## ספריו

*** דיואן : <קבץ חרוזים, שירים ופזמונים>**, Encino, CA. : E.H. Albeg, תשמ"ג - 1983.
***עשרה ראשונים: חרוז ושירה**, Encino, CA : E. H. Albeg, 1987.
***מארם נהרים לירושלים**, הוצאת שמעון עזרא הכהן, התשכ"ג - 1963.

## לקריאה נוספת

*Lev Hakak, *[http://books.google.co.il/books?id=J5JW6p-RPCIC&pg=PA51&dq=Ezekiel+Hai+Albeg&hl=iw&sa=X&ei=LTcvVMXdG8HPaL-zgKgI&ved=0CCUQ6AEwAA#v=onepage&q=Ezekiel%20Hai%20Albeg&f=false The Emergence of Modern Hebrew Literature in Babylon from 1735-1950]*, Purdue University Press, 2009, pp. 51, 68-71.

* משה ש. שבת, **ישיבות בגדאד - התהוותן והשפעתן לדורות**, מכון אהל דוד ששון, כרך ב' (ירושלים תשע"ט), עמ' 468–470

## קישורים חיצוניים
* יחזקאל חי אלביג באתר WorldCat Identities
* 
* 
* ר' יחזקאל חי בן עזרא אלבג באתר בית אבי חי
*שירו "וגלות מנתי" בלחן וביצוע של הזמרת מורין נהדר, בלחן וביצוע של הזמר אהרן רזאל
* 

* Ezekiel Hai Albeg Sephardic Pizmonim Project


## הערות שוליים

קטגוריה:יהודים עיראקים
קטגוריה:משוררים יהודים אמריקאים
קטגוריה:משוררים כותבי עברית
קטגוריה:פייטנים
קטגוריה:חזנים אמריקאים
קטגוריה:ישראלים ילידי עיראק
קטגוריה:אנשי העלייה השלישית
קטגוריה:בוגרי ישיבת פורת יוסף
קטגוריה:בוגרי מדרש בית זלכה
קטגוריה:ישראלים שנולדו ב-1909
קטגוריה:ישראלים שנפטרו ב-1995
ארננדס

**ארננדס** (בספרדית: **Hernández**; לעיתים נכתב בטעות כ**הרננדס**) הוא שם משפחה ספרדי שמשמעו "בן ארננדו".

קטגוריה:שמות משפחה
קטגוריה:שמות משפחה ספרדיים
קטגוריה:שמות משפחה פטרונימיים
מוניר מוראד

**מוניר מוראד** (בערבית: **منير مراد**; 13 בינואר 1922 – 17 באוקטובר 1981) היה זמר, שחקן ומלחין מצרי ממוצא יהודי. מוראד התפרסם במצרים בשנות הארבעים והחמישים של המאה ה-20.

אחותו של מוראד, לילה מוראד, גם כן הייתה לזמרת מפורסמת במחצית הראשונה של המאה ה-20, כך גם אביו, איברהים זכי מרדכי. במהלך שנות ה-70, התאסלם מוראד, ולאחר מכן נישא לשחקנית סוהיר אל-באבלי.

מוראד הלחין שירים עבור גדולי המוזקאים המצרים, ובמיוחד נודע בשיתוף הפעולה שלו עם הזמרת-שחקנית שאדיה. ייחודו היה בכך שניסה לשלב ג'אז ומוזיקה מערבית עם מוזיקה ערבית-מצרית.

מוראד שיחק את התפקיד הראשי בכמה סרטים, המפורסם ביניהם הוא הסרט "יום טוב" (نهارك سعيد, 1955).

## קישורים חיצוניים

קטגוריה:קצרמר מוזיקאים
קטגוריה:זמרים השרים בערבית
קטגוריה:זמרים יהודים מצרים
קטגוריה:שחקני קולנוע וטלוויזיה יהודים מצרים
קטגוריה:מלחינים יהודים מצרים
קטגוריה:יהודים שהתאסלמו
קטגוריה:מצרים שנולדו ב-1922
קטגוריה:מצרים שנפטרו ב-1981
רענן שריר

**רענן (רני) שריר** (1935 – 28 בנובמבר 2019) היה קצין צה"ל בדרגת אלוף-משנה, כיהן כמפקד הנח"ל. לאחר שחרורו כיהן כמנכ"ל רשת עמל וכיו"ר העמותה להנצחת זכר חללי הנח"ל ומורשתו.

## ביוגרפיה
שריר (במקור שרייר) נולד בתל אביב וגדל בכפר ביל"ו. ב-1953 התגייס לצה"ל כחבר גרעין נח"ל במסלול בני מושבים. ב-1955 סיים קורס קצינים, פיקד על מחלקת נח"ל בבסיס הטירונים החילי ולאחר מכן השתחרר מהשירות הסדיר. במלחמת סיני לחם כסגן מפקד פלוגת חי"ר ברצועת עזה ונפצע. ב-1958 חזר לשירות הקבע ושירת כקצין מבצעים ומפקד פלוגה בנח"ל המוצנח. סיים קורס מפקדי פלוגות והדריך בבה"ד 1. ב-1964 השתחרר משירות הקבע. ב-1966 התגייס פעם נוספת ובמשך 4 שנים היה חבר במשלחת צה"ל באתיופיה. לאחר שובו למד בפו"ם, פיקד על בסיס הטירונים ועל בית הספר למ"כים של הנח"ל (גדוד 906). במלחמת יום הכיפורים פיקד על גדוד נח"ל בגזרת רמת הגולן. ב-1974 מונה לסגן מפקד הנח"ל ובינואר 1975 קודם לדרגת אלוף-משנה ומונה למפקד הנח"ל. שירת בתפקיד זה עד 1978. במהלך כהונתו הוקמו 19 היאחזויות חדשות ואוזרחו 16 היאחזויות ותיקות.

לאחר שחרורו כיהן כראש האגף החברתי הכלכלי וראש אגף המשק בתנועת המושבים, בשנים 1996 עד 2001 כיהן כמנכ"ל רשת עמל. כיהן כחבר הוועד המנהל של המכללה האקדמית אחוה, כיו"ר עמותת הנח"ל וכיו"ר האגודה החקלאית כפר ביל"ו.

נפטר ב-28 בנובמבר 2019, והובא למנוחות בבית העלמין של מושב כפר בילו בו התגורר . בנו, מורן שריר, הוא עיתונאי ב"הארץ".

## קישורים חיצוניים
*
*אל"ם רענן שריר, באתר הנח"ל

## הערות שוליים

קטגוריה:מפקדי פיקוד הנח"ל
קטגוריה:מנכ"לים יוצאי שירות קבע בצה"ל
קטגוריה:מנכ"לים ישראלים
קטגוריה:אנשי חינוך ישראלים
קטגוריה:חברי גרעיני נח"ל
קטגוריה:אלופי-משנה בצה"ל
קטגוריה:כפר ביל"ו: אישים
קטגוריה:חיילי חיל הרגלים במלחמת סיני
קטגוריה:מפקדי גדודים במלחמת יום הכיפורים
קטגוריה:חיילי חיל הרגלים במלחמת יום הכיפורים
קטגוריה:אישים הקבורים במושבים
קטגוריה:ישראלים שנולדו ב-1935
קטגוריה:ישראלים שנפטרו ב-2019
מיהרימה סולטאן

**מיהרימה סולטאן** (בטורקית: **Mihrimah Sultan**; 21 במרץ 1522, קונסטנטינופול, האימפריה העות'מאנית – 25 בינואר 1578, קונסטנטינופול) הייתה בתם של הסולטאן העות'מאני סולימאן הראשון ואשתו הורם סולטאן. פירוש השם "מיהר-י-מה" הוא "שמש (פשוטו כמשמעו: חנינה, חמלה, חיבה) וירח".

## קורות חייה
מיהרימה נולדה בקונסטנטינופול, בירת האימפריה העות'מאנית, בתקופה המכונה בהיסטוריוגרפיה של האימפריה "סולטנות הנשים", אשר נמשכה במהלך המאות ה-16 וה-17. בתקופה זו זכו נשות החצר לעוצמה פוליטית גדולה, ובחלק מהמקרים אף ניהלו בפועל את ענייני האימפריה. תקופה זו מאוזכרת כאחד משלביו המרכזיים של תהליך נסיגתה של האימפריה.

ב-1539, בגיל 17, חיתנו את מיהרימה עם רוסטם פאשה. הנישואים התקיימו מתוך מניעים פוליטיים. בהמשך כיהן רוסטאם פאשה כווזיר הגדול בממשלו של הסולטאן, ולזוג נולדו שלושה ילדים, בת ושני בנים. הנישואין חיזקו את מעמדה של מיהרימה בחצרו של הסולטאן. היא הייתה מקורבת מאוד לאביה וצברה הון רב בשל מעמדה. ביוזמתה ובמימונה נבנו בקונסטנטינופול שני מסגדים אשר נשאו את שמה. לאחר מותו של סולימאן, תמכה כלכלית ופוליטית ביורשו סלים השני. חולשתו השלטונית של סלים, בשילוב ההון הרב שצברה מיהרימה, הובילו לחיזוק משמעותי של מעמדה הפוליטי בבירה העות'מאנית. בינואר 1578 הלכה מיהרימה סולטאן לעולמה באיסטנבול והיא בת 55. נקברה במתחם מסגד סולימאנייה באיסטנבול, בסמוך לקברי הוריה.

## בתרבות הפופולרית
בסדרת הטלוויזיה הטורקית "הסולטאן" מגולמת מיהרימה סולטאן על ידי השחקנית הטורקיה פלין קרהאן.

## קישורים חיצוניים

## הערות שוליים

קטגוריה:האימפריה העות'מאנית: אישים
קטגוריה:סולטנות הנשים
קטגוריה:ילידות 1522
קטגוריה:נשים במאה ה-16
קטגוריה:נפטרים ב-1578
פודמוס

**פודמוס** (בספרדית: **Podemos**; בתרגום חופשי לעברית: **אנחנו יכולים**), היא מפלגת שמאל ספרדית בראשות איש האקדמיה והמרצה בתחום מדעי המדינה פבלו איגלסיאס, שהוקמה בינואר 2014 מקרב פעילי ופעילות המחאה ההמונית הספרדית ממאי 2011.
שמאל|100px|פבלו איגלסיאס טוריון, מנהיג פודמוס|ממוזער
עם הקמתה, הכריזה המפלגה על מספר עקרונות אידאולוגיים הכוללים: התנגדות למדיניות הצנע הכפויה של האיחוד האירופאי, מחויבות לחיזוק מערכות החינוך והבריאות הציבוריות, יצירת מערכת דיור ציבורי, הקלה על מצבן של משפחות שלא עומדות בתשלומי המשכנתא והתנגדות לצעדים שיגבילו את הזכות של נשים להפלה בספרד. המפלגה הצהירה על תמיכתה בהיפרדות ספרד מנאט"ו ובזכותו של המיעוט הקטלוני לקבוע אם יישאר חלק מספרד או ייפרד ממנה.

פודמוס מותחת ביקורת עמוקה על המערכת הפוליטית הקיימת של שתי מפלגות ותיקות השולטות לסירוגין, מאז סיום הדיקטטורה וביסוס הדמוקרטיה הספרדית. איגלסיאס מרבה לכנות את המפלגות האלו ״הקסטה השלטת״ ולהאשים אותן בשחיתות, בבגידה באינטרסים הציבוריים וביצירת משבר אמון עמוק בין האזרחים והמערכת הפוליטית.

המפלגה התמודדה לראשונה בבחירות לפרלמנט האירופאי במאי 2014, וזכתה לכ-8 אחוזים מהקולות שתורגמו ל-5 מושבים. בפרלמנט האירופי המפלגה הצטרפה לברית השמאל האירופי המאוחד/השמאל הנורדי הירוק, בה חברה גם מפלגת "השמאל המאוחד" הספרדית, ושתיהן הצטרפו לקבוצת השמאל הרדיקלי בפרלמנט. הן המצע של פודמוס והן המועמדים מטעמה לפרלמנט האירופי, נבחרו בבחירות דמוקרטיות, בהן כל אדם קיבל את הזכות לבחור ולהיבחר (פריימריז פתוח). לאחר הבחירות, הכריז איגלסיאס כי חברי הפרלמנט האירופאי מטעם התנועה ידחו את השכר המוצע בגובה 8,000 אירו, ויסתפקו בשכר של 2,000 אירו בלבד, בטענה שהשכר הגבוה של חברי הפרלמנט הוא מוגזם ומוביל לשחיתות.

ב-20 הימים הראשונים של רישום המתפקדים, רשמה המפלגה מעל 100,000 מתפקדים והפכה למפלגה השלישית בגודלה מבחינת מספר המתפקדים. באוקטובר 2014 נמנו כבר מעל ל-200,000 מתפקדים שהפכו אותה למפלגה השנייה בגודלה.

ב-22 במרץ 2015 נערך מבחן אלקטורלי נוסף למפלגה, בבחירות באזור אנדלוסיה. פודמוס הגיעה למקום שלישי עם 14.84% מהקולות, שזיכו אותה ב-15 מושבים בפרלמנט האזורי. המבחן הבא של המפלגה התרחש ב-24 במאי 2015, בבחירות האזוריות והמחוזיות ברחבי המדינה. לפי הסקרים, פודמוס הייתה צפויה לנצח בבחירות במחוז ברצלונה ולהגיע במקום השני בבחירות במחוז מדריד. כפי שצפו הסקרים, בברצלונה ניצחה פודמוס וגם במדריד היא התחזקה.
בבחירות לפרלמנט הספרדי ב-20 בדצמבר 2015 פודמוס זכתה ב-21% מהקולות והייתה למפלגה השלישית בפרלמנט, עם 69 מתוך 350 מושבים. ב-9 במאי 2016 פודמוס הקימה ברית אלקטורלית בשם "אונידוס פודמוס" עם השמאל המאוחד, אקוו, ועוד סיעות שמאליות קטנות אחרות.

## קישורים חיצוניים

* 

*'פודמוס' גוון חדש של השמאל העקבי בספרד באתר מפלגת מק"י
* 
*
* 
* 

## הערות שוליים

קטגוריה:ספרד: מפלגות
קטגוריה:מפלגות שהוקמו ב-2014
קטגוריה:פופוליזם שמאלי
גלתיאה (ירח)

**גלתיאה**, הידוע גם כ-**נפטון VI**, הוא הירח הרביעי הקרוב ביותר לנפטון, כוכב הלכת השמיני במערכת השמש. גלתיאה התגלה בשנת 1989, ונקרא על שמה של נימפת הים גלתיאה במיתולוגיה היוונית.

## גילוי

גלתיאה התגלה על ידי צילומים שביצעה גשושית המחקר וויאג'ר 2 בחודש יולי 1989 בשעה שזו ביצעה מעוף באזור של נפטון. הגילוי הוכרז ב-2 באוגוסט 1989 והתייחס אל "עשרה פריימים אשר צולמו במהלך חמישה ימים", כך שתאריך הגילוי הוא ה-28 ביולי.

## מקור השם

עם גילויו קיבל הירח את שמו הזמני **S/1989 N 4**. שמו הרשמי **גלתיאה** ניתן לירח רק ב-16 בספטמבר 1991, על ידי האיגוד האסטרונומי הבינלאומי (IAUC 5347), הסמכות העליונה בקביעת שמות לגופי שמים.

## מאפיינים פיזיים

## קישורים חיצוניים

* פרופיל של גלתיאה באתר של נאס"א
* גלתיאה, ירח של נפטון, באתר "במבט במערכת השמש"

קטגוריה:ערכים שבהם תבנית בריטניקה אינה מתאימה
קטגוריה:ירחי נפטון
דניס ג'ון לייסטר

**דניס ג'ון לייסטר** (באנגלית: ** Dennis John Leister **; 1922–1990) היה אזרח בריטי שהצטרף לחיל הבריטי החופשי, יחידה של בריטים שהתנדבו להילחם לצד הנאצים בעת מלחמת העולם השנייה.

## ביוגרפיה
דניס ג'ון לייסטר נולד בלונדון בשנת 1922 כבנו של בנקאי ממוצא גרמני. מגיל שמונה גדל בבית סבו וסבתו שהיו דוברי גרמנית ולכן שלט בשפה זו. עם פרוץ מלחמת העולם השנייה הוא הצטרף לארגון הפציפיסטי הבריטי "איגוד המחויבות לשלום" () אשר היה למעשה זרוע של איגוד הפשיסטים הבריטי, התנגד למלחמה והטיף לנהל משא ומתן לשלום עם גרמניה הנאצית. לייסטר עבר לאי ג'רזי שבאיי התעלה, ככל הנראה במטרה להימנע מגיוס לצבא. באי פגש לייסטר את אריק פלזנטס, אף הוא איש האיגוד.

ב-15 ביוני 1940, שבעה עשר יום לפני כניעת צרפת, החליטה הממשלה הבריטית שאיי התעלה הם חסרי חשיבות אסטרטגית ולא ניתן להגן עליהם, והם נכבשו ללא קרב על ידי הגרמנים והאי גרז'י נפל בידיהם ב-1 ביולי 1940. היה זה השטח היחידי מהשטחים שתחת שלטון בריטניה שנכבש על ידי גרמניה.

בעת הכיבוש שהה לייסטר באי ויחד עם חברו פלזנטס עסק גם בביזה של בתים נטושים באי. הם נתפסו, נשלח למחנה מעצר בצרפת ולבסוף נשלחו שניהם לגרמניה.

בגרמניה הצטרפו לייסטר ופלזנטס ולייסטר בשנת 1944 לחיל הבריטי החופשי, יחידה של בריטים שהתנדבו להילחם לצד הנאצים. בפברואר 1945, לקראת סיום המלחמה, הוצב לייסטר לאחת מיחידות החיל, בה פגש בחורה בריטית שהייתה בזמנה חברתו לספסל הלימודים ועתה שירתה ביחידה כפקידה. הם התחתנו באפריל אותה שנה ולייסטר נשלח לחזית איטליה. הוא הגיע לעיר מילאנו וממנה נמלט עקב התקפת הפרטיזנים האיטלקים לגבעות ונשבה על ידי האמריקאים.

בדצמבר 1945 הועמד לייסטר לדין בפני בית משפט בלונדון, ביחד עם ארבעה חברים נוספים בחיל הבריטי החופשי, באשמת סיוע לאויב. הנאשם העיקרי במשפט היה ג'ון אמרי, בוגד בריטי ששירת בשירות התעמולה של גרמניה הנאצית בעת המלחמה, שנדון למוות והוצא להורג. לייסטר עצמו הורשע ונדון ב-20 בפברואר 1946 לשלוש שנות מאסר. לא נודע על מעשיו לאחר מכן, ידוע רק כי נפטר בשנת 1990.

## קישורים חיצוניים
*The PPU and the Jersey Connection בבלוג "TONY'S MUSINGS".
*ידיעה בעיתון מ-3.1.1946 על משפטו באתר העיתונות Trove.

## הערות שוליים

קטגוריה:בריטים במלחמת העולם השנייה
קטגוריה:בריטים משתפי פעולה עם הנאצים
קטגוריה:פשיזם בבריטניה